cyanic-selkie/wikianc huggingface dataset:
আবদুল হক দেহলভী
শায়খ আবুল মজিদ আবদুল হক বিন সাইফুদ্দীন দেহলভী বুখারি (شیخ ابو المجد عبدالحق بن سیف الدین دہلوی بخاری)(৯৫৮ হিজরি/১৫৫১ খ্রিঃ - ১০৫২ হিঃ/১৬৪২ খ্রিঃ) একজন স্বনামধন্য ইসলামী পণ্ডিত ও জগতশ্রেষ্ঠ মুহাদ্দিস ছিলেন। ভারতের মধ্যে ইসলাম প্রচারে তথা ইলমে হাদিস-এর প্রচার চর্চায় তার অবদান অবিস্মরণীয়।
জন্ম
শায়খ মোহাক্কিক আবদুল হক মোহাদ্দিস দেহলভী ৯৫৮ হিজরি সনে মুতাবিক ১৫৫১ খ্রিষ্টাব্দে  দিল্লি তে জন্ম গ্রহণ করেন ।
শিক্ষার্জন
বিশ বাইশ বছর বয়সে তিনি ইলমে দ্বীন - এর যাবতীয় জ্ঞান অর্জন করতে সক্ষম হন ।. ৯৯৬ হিজরি / ১৫৮৮ খ্রিষ্টাব্দে  তিনি ' হেজাজ ' গমন করেন এবং কয়েক বছর পর্যন্ত হারামাইন শরিফাইন ( ফজিলত পূর্ণ  পবিত্র দুই মসজিদ ) - এর যুগ-মহাত্নন আউলিয়াকিরাম ও যুগশ্রেষ্ঠ উলামায়েকিরামদের সান্নিধ্য লাভ করেন । বিশেষ করে শায়খ আবদুল ওয়াহাব মুত্তাকি ; খলিফায়ে শায়খ আলী মুত্তাকি - এর মুল্যবান সাহচর্য্যের মধ্য দিয়ে তিনি ' ''ইলমে হাদিস' '- এর পরিপূর্ণ  জ্ঞান অর্জন করেন ।
দ্বীনি খেদমতে অবদান
এ উপমহাদেশে ইলমে হাদিসের চর্চা, প্রচার-প্রসারের ইতিহাসে যুগ বিভাজন নিরিক্ষায় চতুর্থ যুগের বর্ণনা লিখতে গিয়ে মুফতি আমিমুল ইহসান বলেন , - এই যুগের সবচে বেশি উল্লেখযোগ্য ব্যক্তিত্ব দু'জন । এক. শায়খ আহমদ সেরহিন্দী মুজাদ্দিদে আলফেসানী । দুই. শায়খ আবদুল হক দেহলভী । শায়খ আবদুল হক দেহলভী সম্পর্কে মুজাদ্দিদে আলফেসানী তার 'মাক্তুবাতে' লিখেন যে, হিন্দুস্থানে হাদিস-এর বীজ বপন করেন শায়খ আবদুল হক দেহলভী । তিনি দিল্লিতে দরসে হাদিস পেশ করতেন। সাধারণ লোকদের সুবিধার্থে ফার্সি ভাষায় 'মিশকাত'-এর ব্যখ্যাগ্রন্থ লিখেন । গ্রন্থটির নাম 'আশশায়াতুল লুমুয়াত' । 'মিশকাত'-এর আরেকটি ব্যখাগ্রন্থ আরবি ভাষায় লিখেন যার নাম হল  'আল লুমুয়াত শরহে শাফারুস সায়াদাত' । এছাড়া তিনি দ্বীনি খেদমতের লক্ষ্যে অসংখ্য গ্রন্থ রচনা করেন ।
বাইআত ও খিলাফত
প্রথমে তিনি তার সম্মানিত পিতার নিকট 'বাইআত'  হন । এরপর কাদিরিয়া ছিলছিলায় মুছা পাক শহিদ মুলতান (রাহ্‌) - এর হাতে ' বাইআত ' হন । তাছাড়া  তিনি মক্কা মোকার্‌রমাতে অবস্থান কালে শায়খ আবদুল ওয়াহাব মুত্তাকি (রাহ্‌) - এর নিকট ' বাইআত ' হয়েছিলেন । সেখান থেকে চিশতিয়া,  কাদিরিয়া ও শাজেলিয়া ছিলছিলায় নীত হন এবং মদিনা মুনাওয়ারাতে তিনি ইজাজত লাভ করেন ।
তিনি হারামাইন শরিফাইন থেকে ফিরে এসে খাজা বাকি বিল্লাহ্‌ (রাহ্‌) - এর নিকট নক্শে‌বন্দিয়া ছিলছিলায় বাইআত হন । আর এটা ছিল শায়খ আবদুল কাদির জিলানি (রাহ্‌) - এর রুহানি ইঙ্গিত ।
সুযোগ্য পুত্র
শায়খ আবদুল হক (রহ) স্বীয় ছেলে শায়খ নুরুল হক-কে যোগ্য উত্তরসূরী হিসেবে যে শিক্ষাদান করেন পরবর্তীতে ছেলে বিজ্ঞ মুহাদ্দিস হিসেবে গড়ে ওঠেন । পিতৃ-সান্নিধ্যের পাশাপাশি বিজ্ঞ উস্তাদের কাছ থেকেও জ্ঞান লাভ করেন । শিক্ষার্জনের পর ফলস্বরূপ তার ছেলেও সহিহ বুখারির বিস্তৃত এক ব্যখ্যাগ্রন্থ ফার্সি ভাষায় লিপিবদ্ধ করেন, যার নাম 'তায়সীরুল বারী' । তিনি সহিহ মুসলিম-এরও 'মানবাউল ইলম' নামক ফার্সি ভাষায় একটি ব্যখ্যাগ্রন্থ রচনা করেন । ছেলের এই কীর্তি বস্তুত  শায়খ আবদুল হক মুহাদ্দিস সাহেবের ইলমে হাদিস চর্চার অভিষ্ঠ লক্ষ্যের পূর্ণতার প্রমাণ বহন করে এতে কোন সন্দেহ নাই ।
ছাত্র
শায়খ আবদুল হক মুহাদ্দিস দেহলভী (রহ) -এর অসংখ্য ছাত্র তার নিকট থেকে শিক্ষার্জন করেছেন এবং তারাও এ উপমহাদেশে ইলমে হাদিসের খেদমত আঞ্জাম দিয়েছেন । উল্লেখযোগ্য কয়েকজনের নাম নিচে দেওয়া হল ।
মৃত্যু
তিনি ১০৫২ হিজরিতে মুতাবেক ১৬৪২ খ্রিষ্টাব্দে মৃত্যুবরণ করেন ।
রিচার্ড ব্ল্যাকি
রিচার্ড জন ব্ল্যাকি (Richard Blakey; জন্ম: ১৫ ফেব্রুয়ারি, ১৯৬৭) ইয়র্কশায়ারের হাডার্সফিল্ড এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের শুরুরদিকে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘ডিক’ ডাকনামে পরিচিত রিচার্ড ব্ল্যাকি।
প্রথম-শ্রেণীর ক্রিকেট
১৯৮৫ সাল থেকে ২০০৩ সাল পর্যন্ত রিচার্ড ব্ল্যাকি’র প্রথম-শ্রেণীর খেলোয়াড়ী জীবন চলমান ছিল। ইয়র্কশায়ারের পক্ষে চমৎকারভাবে উইকেট-রক্ষণের দায়িত্বে নিয়োজিত ছিলেন।
১৯৮৫ সালে ইয়র্কশায়ার দলে প্রধানত ব্যাটসম্যান হিসেবে রিচার্ড ব্ল্যাকি’র অংশগ্রহণ ছিল। এরপর, ডেভিড বেয়ারস্টো’র পরিবর্তে তাকে কাউন্টি দলটিতে গ্লাভস হাতে নিয়ে স্ট্যাম্পের পিছনে অবস্থানের সুযোগ দেয়া হয়। ১৯৮৭ সালে বর্ষসেরা ক্রিকেট রাইটার্স ক্লাব কর্তৃক তরুণ ক্রিকেটার হিসেবে নির্বাচিত করা হয়। ১৯৮৯-৯০ মৌসুমে ইংল্যান্ড এ দলের সদস্যরূপে জিম্বাবুয়ে সফরে যান। ঐ সফরে তিনি ২২১ রানের দ্বি-শতক ইনিংস খেলেছিলেন তিনি। এ সময়ে তাকে ভবিষ্যতের ব্যাটিংয়ে অভিজ্ঞ হিসেবে ধারণা করা হয়।
২০০৩ সালে নর্দাম্পটনশায়ার কাউন্টি ক্রিকেট ক্লাবের বিপক্ষে ব্যক্তিগত সর্বোচ্চ ২২৩ রানের অপরাজিত ইনিংস উপহার দেন। এরজন্যে তাকে ২০৬ বল মোকাবেলা করতে হয়। তার ইনিংসটিতে ৩৫টি চারের মার ছিল।
আন্তর্জাতিক ক্রিকেট
১৯৯২ সালে পাকিস্তানের বিপক্ষে দুইটি একদিনের আন্তর্জাতিকে তাকে দলে রাখা হয়। এরপর, পরবর্তী শীতকালে বিতর্কিতভাবে ভারত ও শ্রীলঙ্কা সফরে জ্যাক রাসেলকে পাশ কাটিয়ে তাকে দলের সদস্যরূপে অন্তর্ভুক্ত করা হয়। ১৯৯২-৯৩ মৌসুমে ভারতে সফরে নিজস্ব দুই টেস্টে অংশ নেন। ব্যাটিংয়ের দিকে লক্ষ্য রেখেই মূলতঃ তাকে দলে রাখা হয়েছিল। কিন্তু, অংশগ্রহণকৃত উভয় খেলাতে তিনি খুব কমই ভূমিকা পালনে সচেষ্ট হয়েছিলেন। তাসত্ত্বেও, মাদ্রাজে ভারতের পর্বতসম ৫৬০/৬ রানের বিপরীতে তিনি কোন বাই রান দেননি।
অবসর
এরপর, তাকে কাউন্টি ক্রিকেটে ফিরে আসতে হয়। ১৯৯০-এর দশকে জ্যাক রাসেল ও অ্যালেক স্টুয়ার্টের ন্যায় আরও উইকেট-রক্ষকের প্রাচুর্য্য থাকায় তাকে ইংল্যান্ডের পক্ষে আর খেলানো হয়নি।
কাউন্টি দলের পক্ষে ব্যাট হাতে পূর্ণাঙ্গ মৌসুম সুন্দরভাবে শেষ করেন। তবে, অতিরিক্ত দায়িত্ব হিসেবে স্ট্যাম্পের পিছনে অবস্থানের কারণে তার ব্যাটিংয়ের মান বেশ ক্ষতিগ্রস্ত হতে থাকে। এরপর থেকে তাকে নিচেরসারিতে সাত নম্বরে তাকে ব্যাটিংয়ে নামতে হয়। তাসত্ত্বেও, ২০০০ সাল পর্যন্ত দেড় দশক ইয়র্কশায়ার দলের সকল স্তরের ক্রিকেটে নিত্য অনুষঙ্গ ছিলেন। সবমিলিয়ে ৩৪৭টি প্রথম-শ্রেণীর খেলায় অংশ নিয়ে ৭৭৮টি ক্যাচ ও ৫৭টি স্ট্যাম্পিংয়ের সাথে নিজেকে যুক্ত রাখেন। ৩১.৪২ গড়ে ১৪,৬৭৪ রান সংগ্রহ করতে পেরেছিলেন। তিন নম্বরে অবস্থানে থেকে প্রয়োজনীয় রান সংগ্রহ করতে ব্যর্থ হওয়ায় কাউন্টি দলটিতে ১৫ বছরের মধ্যে প্রথমবারের মতো বাদ পড়েন। এক পর্যায়ে সাইমন গাই ও জেরার্ড ব্রোফি’র কারণে তাকে স্থানচ্যূত হতে হয়।
প্রথম একাদশের শেষেরদিকে মৌসুমগুলোয় তাকে খেলানো হয়নি। ২০০৬ সালের গ্রীষ্মে তাকে দল থেকে অব্যাহতি দেয়া হয়। ন্যাটওয়েস্ট ট্রফির খেলায় স্কটল্যান্ডীয় ফাস্ট বোলার ও গোলরক্ষক অ্যান্ডি গোরাম তাকে বোল্ড করেছিলেন।
ব্যক্তিগত জীবন
ব্যক্তিগত জীবনে বিবাহিত তিনি। তার সন্তান হ্যারিসন হাডার্সফিল্ড টাউন এফসি’র পক্ষে শিক্ষানবীশ হিসেবে অংশ নিয়েছেন।
নিউক্লিওলাস
thumb |292px |নিউক্লিওলাস যা [[কোষ নিউক্লিয়াস এর মধ্যে থাকে]]
নিউক্লিওলাস বা কেন্দ্রিকাণু (, বহুবচনে: নিউক্লিওলি ) সুকেন্দ্রিক কোষের নিউক্লিয়াসের বৃহত্তম গঠন। থাম্ব|কোষে নিউক্লিওলাস নিউক্লিয়াসের অভ্যন্তরে অবস্থিত ক্ষুদ্র,গোল,উজ্জ্বল ও অপেক্ষাকৃত ঘন বস্তুটি নিউক্লিওলাস (ইংরেজিঃ Nucleolus) নামে পরিচিত।বিজ্ঞানী ফণ্টানা (Fontana) 1781 সালে সর্বপ্রথম এটি দেখতে পান।প্রাণিবিদ বোম্যান (Bowman) ১৮৬৬ সালে নিউক্লিওলাসের নামকরণ করেন।
অবস্থান
প্রত্যেক ইউক্যারিওটিক কোষে সাধারণত একটি নিউক্লিওলাস থাকা অপরিহার্য।কিন্তু ক্ষেত্রবিশেষে ও প্রজাতিভেদে নিউক্লিওলাসের সংখ্যা দুই বা ততোধিক হতে পারে।অন্যদিকে শুক্রাণু,শ্বেতকণিকা প্রভৃতি কোষে যেখানে প্রোটিন সংশ্লেষন হয় না সে সব কোষে নিউক্লিওলাস অনুপস্থিত।যে সব কোষ বেশি মাত্রায় প্রোটিন সংশ্লেষন করে সে সব কোষে নিউক্লিওলাস আকারে বড় এবং ক্ষেত্রবিশেষে সংখ্যাও একাধিক।সাধারণত একটি কোষের নির্দিষ্ট স্থানে নিউক্লিয়াস সংযুক্ত থাকে।নিদিষ্ট ক্রোমোজমের ঐ নির্দিষ্ট স্থানটির নাম SAT বা স্যাটেলাইট।নিউক্লিয়াস বহনকারী ক্রোমোজোমটিকে SAT-ক্রোমোজোম বলে।কোষ বিভাজনের মেটাফেজ ধাপে নিউক্লিওলাস অদৃশ্য হয় এবং বিভাজনের শেষ ধাপে প্রতিটি অপত্য নিউক্লিয়াসে নিউক্লিওলাসের আবির্ভাব ঘটে। এটি ক্রোমাটিন তন্তুর সাথে যুক্ত থাকে। ""|||
গঠন ও উপাদান
নিউক্লিওলাস বহিঃস্থ পার্স অ্যামরফা,মধ্যভাগে দানাদার নিউক্লিওলোনিমা এবং কেন্দ্রীয় তরল মাতৃকা এ তিনটি পৃথক অংশ নিয়ে গঠিত।
কাজ
নিউক্লিওলাস নিউক্লিক এসিড এর ভান্ডার হিসেবে কাজ করে।রাইবোজোম সৃষ্টি করে।প্রোটিন ও RNA সংশ্লেষণ করে।
ফ্রাঙ্ক মুনি
ফ্রান্সিস লিওনার্ড হিউ মুনি (Frank Mooney; জন্ম: ২৬ মে, ১৯২১ - মৃত্যু: ৮ মার্চ, ২০০৪) ওয়েলিংটনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের পক্ষে আন্তর্জাতিক ক্রিকেটে অংশগ্রহণ করেছেন তিনি। ১৯৪৯ থেকে ১৯৫৪ সময়কালে নিউজিল্যান্ড দলের পক্ষে খেলেছেন তিনি।
ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটনের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন ফ্রাঙ্ক মুনি।
খেলোয়াড়ী জীবন
১৯৪১-৪২ মৌসুম থেকে ১৯৫৪-৫৫ মৌসুম পর্যন্ত ওয়েলিংটনের পক্ষে ঘরোয়া প্রথম-শ্রেণীর ক্রিকেটে অংশগ্রহণ করেছেন তিনি।
সমগ্র খেলোয়াড়ী জীবনে ১৪ টেস্টে অংশগ্রহণ করতে পেরেছেন ফ্রাঙ্ক মুনি। ১১ জুন, ১৯৪৯ তারিখে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে ফ্রাঙ্ক মুনি’র। ১৯৪৯ সালে ইংল্যান্ড ও ১৯৫৩-৫৪ মৌসুমে দক্ষিণ আফ্রিকা সফরে যান তিনি।
দেহাবসান
৮ মার্চ, ২০০৪ তারিখে ৮৩ বছর বয়সে ওয়েলিংটনে ফ্রাঙ্ক মুনি’র দেহাবসান ঘটে।
দ্য কমার্স জার্নাল
দ্য কমার্স জার্নাল হ'ল একটি সাপ্তাহিক অনলাইন বার্মিজ ভাষার সংবাদপত্র যা প্রতি সোমবার বার্মায় বাণিজ্য মন্ত্রক কর্তৃক প্রকাশিত হয়।
ভুনতার
ভুনতার (Bhuntar) ভারতের হিমাচল প্রদেশ রাজ্যের কুল্লু জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে ভুনতার শহরের জনসংখ্যা হল ৪২৬০ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে ভুনতার এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ব্যাংককের ইতিহাস
থাইল্যান্ডের ব্যাংকক শহরের ইতিহাসের সূচনা ১৫ শতকের প্রথম দিকে, যখন এটি আয়ুথায়ার শাসনাধীন ছিল।চাও ফ্রায়া নদীর মুুুুখে সুবিধাজনক অবস্থানের জন্য এই শহর ক্রমশ গুরুত্ব অর্জন করতে থাকে। আয়ুুুুথায়ার পতনের পর রাজা তাকসিন নদীর পশ্চিম তীরে তার নতুন রাজধানী থনবুরি প্রতিষ্ঠা করেন।রাজা ফুথায়োতফা চুলালোক ১৭৮২ সালে তাকসিনের স্থলাভিষিক্ত হওয়ার পর রাজধানীটি পূর্ব তীরে স্থানান্তরিত করেন, তখনই শহরটির ভিত তার বর্তমান থাই নাম "ক্রুং থেপ মাহা নাখোন" এ প্রতিষ্ঠা লাভ করে।
নিক্ষেপী ক্ষেপণাস্ত্র
থাম্ব|একটি নিক্ষেপী ক্ষেপণাস্ত্র নিক্ষেপী ক্ষেপণাস্ত্র (Ballistic missile; ব্যালিস্টিক মিসাইল) হল সেই সব ক্ষেপণাস্ত্র, যা সাধারণত একটি রকেট-চালিত স্ব-নির্দেশিত কৌশলগত-অস্ত্র ব্যবস্থা এবং যা একটি নিক্ষেপী গতিপথ অনুসরণ করে উৎক্ষেপণ স্থান থেকে পূর্বনির্ধারিত লক্ষ্যে বিস্ফোরক সরবরাহ করে। নিক্ষেপী ক্ষেপণাস্ত্র প্রচলিত উচ্চমাত্রার বিস্ফোরকের পাশাপাশি রাসায়নিক, জৈবিক বা পারমাণবিক অস্ত্র বহন করতে পারে। এগুলি ভূগর্ভস্থ নিক্ষেপ-কক্ষ (সাইলো) এবং ভ্রাম্যমাণ নিক্ষেপমঞ্চ ছাড়াও বিমান, জাহাজ এবং ডুবোজাহাজ থেকে উৎক্ষেপণ করা যেতে পারে।
প্রথম দিককার নিক্ষেপী ক্ষেপণাস্ত্রগুলির মধ্যে উল্লেখযোগ্য ছিল এ-৪ (A-4), যা ভি-২ (V-2) নামেও পরিচিত। নাৎসি জার্মানি ১৯৩০ ও ১৯৪০-এর দশকে ভি-২ (V-2) ক্ষেপণাস্ত্রের আধুনিকায়নে ভূমিকা রাখে, যাতে এতে পরিচালকের ভূমিকায় ছিলেন জার্মানির বায়বাকাশ প্রকৌশলী ও মহাকাশ স্থপতি ভের্নহার ফন ব্রাউন। ১৯৪২ সালের ৩রা অক্টোবর তারিখে ভি-২ (V-2) সফলভাবে উৎক্ষেপণ করা হয়। ১৯৪৪ সালের ৬ই অক্টোবর প্যারিসে এটি নিক্ষেপ করা হয়। এর দুই দিন পর আরেকটি ভি-২ ক্ষেপণাস্ত্র লন্ডনে নিক্ষেপ করা হয়।
ইতিহাস
নিক্ষেপী ক্ষেপণাস্ত্রের প্রথম রূপ ১৩তম শতাব্দীর রকেটের ব্যবহারের সাথে সম্পর্কিত। চতুর্দশ শতাব্দীতে, মিং চীনা নৌবাহিনী শত্রু জাহাজের বিরুদ্ধে নৌযুদ্ধে হু লং চু শুই নামে একটি নিক্ষেপী ক্ষেপণাস্ত্রের প্রাথমিক রূপ ব্যবহার করেছিল। তবে আধুনিক অগ্রণী নিক্ষেপী ক্ষেপণাস্ত্র ছিল এ-ফোর (a-4), আর-সেভেন সেম্যর্কা (R-7 Semyorka) ছিল প্রথম আন্তঃমহাদেশীয় নিক্ষেপী ক্ষেপণাস্ত্র। এ পর্যন্ত মোট ৩০টি দেশ কর্মক্ষম নিক্ষেপী মিসাইল মোতায়েন করেছে। ২০০৭ সালে প্রায় ১০০ নিক্ষেপী ক্ষেপণাস্ত্র উড্ডয়ন পরীক্ষার মাধ্যমে উন্নয়ন অব্যাহত রয়েছে (মার্কিন যুক্তরাষ্ট্র ছাড়া) বেশিরভাগই গণপ্রজাতন্ত্রী চীন, ইরান এবং রাশিয়ান ফেডারেশনের দ্বারা। ২০১০ সালে, মার্কিন যুক্তরাষ্ট্র এবং রুশ সরকার আন্তঃমহাদেশীয় নিক্ষেপী ক্ষেপণাস্ত্রগুলির (ICBMs) সাত বছরের মেয়াদে ১৫৫০ ইউনিট পর্যন্ত একটি চুক্তি স্বাক্ষর করেছিল।
আন্তঃমহাদেশীয় নিক্ষেপী ক্ষেপণাস্ত্র (৫,৫০০ কিলোমিটারের বেশি পাল্লাবিশিষ্ট)
বিশ্বের মাত্র ৭টি দেশ তথা: রাশিয়া, যুক্তরাষ্ট্র, চীন, ফ্রান্স, যুক্তরাজ্য, ভারত এবং উত্তর কোরিয়ার কাছে এই ধরনের ক্ষেপণাস্ত্র রয়েছে। ইসরায়েলের এই ধরনের ক্ষেপণাস্ত্র পরীক্ষামূলক পর্যায়ে রয়েছে। ভারতের অগ্নি-৫ এই শ্রেণীর একটি ক্ষেপণাস্ত্র।
ডুবোজাহাজ থেকে উৎক্ষেপণের ক্ষমতাসম্পন্ন আন্তঃমহাদেশীয় নিক্ষেপী ক্ষেপণাস্ত্র রয়েছে রাশিয়া, যুক্তরাষ্ট্র, চীন, ফ্রান্স এবং যুক্তরাজ্যের।
দূর পাল্লার নিক্ষেপী ক্ষেপণাস্ত্র (৩,৫০০ থেকে ৫,৫০০ কিলোমিটার পাল্লাবিশিষ্ট)
বিশ্বের মাত্র ৭টি দেশের কাছে এই ধরনের ক্ষেপণাস্ত্র রয়েছে। রাশিয়া, ভারত, যুক্তরাষ্ট্র, চীন, ফ্রান্স, যুক্তরাজ্য এবং উত্তর কোরিয়া। অগ্নি-৩ ও অগ্নি-৪ এই শ্রেণীর একটি ক্ষেপণাস্ত্র।
মধ্যম পাল্লার নিক্ষেপী ক্ষেপণাস্ত্র (১,০০০ থেকে ৩,৫০০ কিলোমিটার পাল্লাবিশিষ্ট)
বিশ্বের কিছু দেশের কাছে এই ধরনের ক্ষেপণাস্ত্র রয়েছে। রাশিয়া, ভারত , যুক্তরাষ্ট্র , চীন , ফ্রান্স , যুক্তরাজ্য এবং উত্তর কোরিয়া ছাড়াও ইরান , তুরস্ক এবং পাকিস্তানের কাছে রয়েছে । অগ্নি-২ ও শাহীন-৩ এই শ্রেণীর ক্ষেপণাস্ত্র।
স্বল্প পাল্লার নিক্ষেপী ক্ষেপণাস্ত্র (৩০০ থেকে ১,০০০ কিলোমিটার পাল্লাবিশিষ্ট)
বিশ্বের কিছু দেশের কাছে এই ধরনের ক্ষেপণাস্ত্র রয়েছে। ব্রহ্মস, পৃথ্বী ও গজনাভি এই শ্রেণীর ক্ষেপণাস্ত্র। ব্রহ্মস বিশ্বের সবচেয়ে দ্রুতগামী ও নিখুঁত হামলাকারী ক্ষেপণাস্র হিসেবে বিবেচিত।
ওয়েসলে ফফানা
২০০৬–০৭ মৌসুমে, ফরাসি ফুটবল ক্লাব রেপোস ভিত্রোলেসের যুব পর্যায়ের হয়ে খেলার মাধ্যমে ফফানা ফুটবল জগতে প্রবেশ করেছেন এবং পরবর্তীকালে বাস্যাঁ মিনিয়ে, পেনেস মিরাবো, বেন এয়ার এবং সেঁত-এতিয়েনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব সেঁত-এতিয়েন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; সেঁত-এতিয়েন ২-এর হয়ে তিনি ২১ ম্যাচে অংশগ্রহণ করেছেন। অতঃপর ২০১৯–২০ মৌসুমে তিনি সেঁত-এতিয়েনে যোগদান করেছেন। ২০২০–২১ মৌসুমে, তিনি প্রায় ৩০ মিলিয়ন ইউরোর বিনিময়ে সেঁত-এতিয়েন হতে ইংরেজ ক্লাব লেস্টার সিটিতে যোগদান করেছেন।
প্রারম্ভিক জীবন
ওয়েসলে ফফানা ২০০০ সালের ১৭ই ডিসেম্বর তারিখে ফ্রান্সের মার্সেইে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মালীয় বংশোদ্ভূত। তিনি তার বাবা-মায়ের ছয় সন্তানের একজন।
ক্রিশান্ত ডি সিলভা
ক্রিশান্ত ডি সিলভা শ্রীলঙ্কার একজন অবসরপ্রাপ্ত জেনারেল। ১৯৮১ সালে শ্রীলঙ্কা সেনাবাহিনীর ইঞ্জিনিয়ার্স কোরে কমিশন পাওয়া ক্রিশান্ত শ্রীলঙ্কা সেনাবাহিনীর সাবেক প্রধান কর্মকর্তা (সেনাকমান্ডার)। তিনি ২০১৫ সালের ২২ ফেব্রুয়ারি সেনাপ্রধান হিসেবে নিয়োগ পান। সিলভার আগে দয়া রত্ননায়ক সেনাপ্রধান ছিলেন।
সেনাজীবন
কর্মজীবনে তিনি ৬ ফিল্ড ইঞ্জিনিয়ার্স রেজিমেন্টের অধিনায়ক, ৫৬২ ব্রিগেডের অধিনায়ক, শ্রীলঙ্কা সেনা স্টাফ কলেজের অধিনায়ক, শ্রীলঙ্কা মিলিটারি একাডেমির অধিনায়ক, কিলিনোচ্চি সিকিউরিটি ফোর্সের অধিনায়ক, শ্রীলঙ্কা সেনাসদরে সামরিক সচিব এবং সেনাঅভিযান পরিদপ্তরের পরিচালক ছিলেন। ২০১৩ সালে শ্রীলঙ্কার প্রধান স্টাফ সেনাকর্মকর্তা হিসেবে দায়িত্ব পাওয়ার আগে তিনি সংরক্ষিত সেনাবাহিনীর অধিনায়ক ছিলেন আর ২০১৫তে সেনাকমান্ডার হওয়ার আগে তিনি রাশিয়াতে শ্রীলঙ্কান দূতাবাসে কর্মরত ছিলেন।
বালুচরী শাড়ি
বালুচরী পশ্চিমবঙ্গের প্রসিদ্ধ শাড়ি, ভারতের ভৌগোলিক স্বীকৃতি এবং বয়নশৈলীতে জাতীয় পুরস্কারপ্রাপ্ত শিল্পকর্ম৷ আঁচলে বিবিধ পৌরাণিক ও অন্যান্য নকশা-বোনা এই শাড়ি আভিজাত্যের প্রতীক হিসাবে গণ্য৷ বালুচরী শাড়ি তৈরিতে মোটামুটি ১ সপ্তাহ ও তার বেশি সময় লাগে । এই শাড়ি ভারতের ভৌগোলিক অস্তিত্বের ইঙ্গিত দেয়।
ইতিহাস
বালুচরীর জন্ম মুর্শিদাবাদ জেলার জিয়াগঞ্জের নিকটবর্তী অধুনালুপ্ত বালুচর নামক স্থানে। বালুচরের সঠিক অবস্থান নিয়ে নানান মত আছে। ভারত পথিক যদুনাথ সর্বাধিকারী তার ১৮৫৭ সালে রচিত ভ্রমণ বৃত্তান্তে জিয়াগঞ্জ শহরে বালুচর বলে একটি অঞ্চলের কথা উল্লেখ করেছেন যা চেলি ও গরদের আড়ত। মুর্শিদাবাদ জেলার ডেপুটি ম্যাজিস্ট্রেট ও রেশমশিল্প গবেষক নিত্যগোপাল মুখোপাধ্যায়ের মতে বহরমপুরের কয়েক মাইল উত্তরে ভাগীরথীর তীরে অবস্থিত ছিল বালুচর। ঐতিহাসিক বিনয় ঘোষের মতে জিয়াগঞ্জের বালুচর ছিল রেশমশিল্পজাত নানা প্রকার বস্ত্রাদির বড় আড়ত ও ব্যবসা কেন্দ্র। তাঁতশিল্পীদের বসতি ছিল জিয়াগঞ্জের নিকটবর্তী বাহাদুরপুর, বেলিয়াপুকুর, রামডহর, রমনাপাড়া, রণসাগর, আমডহর, বাগডহর, আমাইপাড়া প্রভৃতি গ্রামসমূহ। তারা তাদের রেশমের শাড়ি জিয়াগঞ্জের বালুচরে বিক্রি করতেন। বিক্রয় কেন্দ্রের নামেই শাড়ীর নাম হয় বালুচরী। লোকসংস্কৃতি গবেষক ডঃ সোমনাথ ভট্টাচার্যের মতে বালুচরীর উদ্ভব বালুচর অঞ্চলের নিকটবর্তী মীরপুর-বাহাদুরপুর গ্রামে। বালুচরীর জন্মকাল অষ্টাদশ শতাব্দীর প্রথম ভাগ। বালুচরীর জন্ম বৃত্তান্ত নিয়ে নানান মত আছে। অষ্টাদশ শতাব্দীর প্রথম ভাগে বর্তমান মুর্শিদাবাদ জেলার আজিমগঞ্জ-জিয়াগঞ্জ অঞ্চলে গড়ে ওঠে বাণিজ্যকেন্দ্র। দূরদূরান্ত থেকে মারোয়ারী, গুজরাতী, পঞ্জাবী, আর্মানী, ইহুদী, ইংরাজ, ফরাসী ও ওলন্দাজ বণিকরা বাণিজ্যের জন্য আসতে থাকেন এই অঞ্চলে। একটি মত অনুসারে সেই সময় গুজরাতী তাঁতীদেরও আগমন হয়, এবং তার ফলেই ভাগীরথীর পূর্ব পাড়ে বালুচরে গড়ে ওঠে বয়নশিল্প। অন্য মতে মুর্শিদ কুলি খাঁ ১৭০৪ সালে সুবে বাংলার রাজধানী ঢাকা থেকে মকসুদাবাদে স্থানান্তরিত করার পর তার বেগমদের জন্য নতুন শাড়ি তৈরীর হুকুম দেন বালুচরের তাঁতশিল্পীদের। তারা যে নতুন শাড়ি সৃষ্টি করেন তাই বালুচরী নামে খ্যাত হয়।
নবাব মুর্শিদকুলি খানের উদ্যোগে সেখানে এই শিল্পের রমরমা দেখা দেয়৷ সেখানে এই শিল্পের শেষ বিখ্যাত কারিগর দুবরাজ দাস মারা যান ১৯০৩ সালে, তিনি চিত্রশিল্পীদের মত শাড়িতে নিজের নাম সই করতেন৷ গঙ্গার বন্যায় এই গ্রাম বিধ্বস্ত হলে শিল্পীরা আশ্রয় নেন বাঁকুড়া জেলার বিষ্ণুপুরে৷ সেখানে মল্ল রাজাদের পৃষ্ঠপোষণে এই শিল্পের সমৃদ্ধি ঘটে৷ মল্ল রাজাদের সময়ে নির্মিত টেরাকোটার মন্দির ও অন্যান্য শিল্পের প্রভাব পড়ে এই শাড়ির নকশায়৷ পরে ব্রিটিশ জমানায় অন্যান্য দেশীয় বয়নশিল্পের মত বালুচরীও দুর্দশাগ্রস্ত হয়৷ ১৯৫৬ সালে বিখ্যাত চিত্রশিল্পী সুভো ঠাকুর বা সুভগেন্দ্রনাথ ঠাকুরের উদ্যোগে এই শাড়ির বাণিজ্যিক বিস্তার ঘটে৷ তিনি তখনকার বিখ্যাত কারিগর অক্ষয়কুমার দাসকে রিজিওনাল ডিজাইন সেন্টারে (সুভো ঠাকুর এর ডিরেক্টর ছিলেন) সাবেক জালা তাঁতের পরিবর্তে জ্যাকার্ড তাঁতের ব্যবহার শেখান৷ পরের বছর অক্ষয় দাস অজন্তা-ইলোরার মোটিফ লাগিয়ে নতুন বালুচরী বাজারে আনলে এই শিল্পের উত্থান ঘটে৷
বর্ণনা
বালুচরী দৈর্ঘ্যে ১৫ ফুট লম্বা ও ৪২ ইঞ্চি চওড়া। আঁচলের দৈর্ঘ্য ২৪ থেকে ৩২ ইঞ্চি। গবেষিকা চিত্রা দেব বালুচরীর অলংকরণকে চার ভাগে ভাগ করেছেন, যথা চিত্র, কল্কা, পাড় ও বুটি। তার মতে চিত্র অংশের নকশা অন্যান্য শাড়ীতে দেখা যায় না।
রেশম বালুচরীতে নিত্য নতুন পরীক্ষা-নিরীক্ষার ফলে তৈরি হয়েছে অনেক ধরনের শাড়ি৷ এক বা দুই রঙের সাধারণ বালুচরী, রঙে ঝলমল মীনাকরী বালুচরী, গুরুদাস লক্ষ্মণ আবিষ্কৃত স্বর্ণচরী, অমিতাভ পালের সৃষ্টি রূপশালি ও মধুমালতী, অমিত লক্ষ্মণের সৃষ্টি দ্রৌপদী বালুচরী (মহাভারত টিভি সিরিয়ালের দ্রৌপদীর সাজসজ্জার অনুকরণে) ইত্যাদি এর নানা প্রকার৷
পদ্ধতি
এই শাড়ি মূলতঃ রেশম শাড়ি, যদিও পরে তুলো থেকে তাঁতের বালুচরী ও আজকাল বাঁশ, কলা ইত্যাদি গাছ থেকে পাওয়া সুতো থেকে জৈব বালুচরীও বানানো হয়েছে৷ একটা শাড়ি বানাতে দুজন কারিগরের এক সপ্তাহ বা বেশি সময় লাগে৷ প্রথমে গুটিপোকা থেকে রেশম সংগৃহীত হয়, পরে তা সোডা ও গরম জলে সেদ্ধ করা হয় ও অ্যাসিড রঙে চোবানো হয়৷ তারপর দুদিক দিয়ে টেনে টানটান করা হয়, যাতে সুতো দিয়ে কাপড় বোনা যায়৷ শাড়ির নকশাগুলি কাগজে এঁকে পাঞ্চিং কার্ডের সাহায্যে শাড়িতে বসিয়ে দেওয়া হয়৷ আজকাল পরিবেশ বাঁচাতে নানা জৈব রঙও ব্যবহৃত হচ্ছে৷
নুরুল হক (নোয়াখালীর রাজনীতিবিদ)
নুরুল হক বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন নোয়াখালী-৭ আসনের সংসদ সদস্য ছিলেন।
বালুচরী শাড়ি
ভবিষ্যৎ
বাঁকুড়া জেলা ও রেশম, এর ওপর সরকারি ভৌগোলিক তকমা পরায় অন্যত্র ও অন্য জিনিসে তৈরি হলে বালুচরী নাম দেওয়া যাবে না৷ জাতীয় পুরস্কার, শিল্পমেলা ইত্যাদির কারণে বাংলা ও ভারতের বাইরেও এখন এই শাড়ির খ্যাতি ব্যাপ্ত৷ ২০১৫ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের লন্ডন সফরের সময় বিশ্ব বাংলা সংস্থার সহায়তায় ব্রিটেন ও জাপানের বাজারে লরা অ্যাশলির দোকানে বালুচরী, শীতলপাটি ও অন্যান্য বঙ্গজ সামগ্রী বিক্রির জন্য রফতানি সংস্থা ওবিটি ও লরা অ্যাশলি কোম্পানির চুক্তি হয়। এসবের ফলে বালুচরীর ভবিষ্যৎ উজ্জ্বল৷
নুরুল হক (নোয়াখালীর রাজনীতিবিদ)
রাজনৈতিক জীবন
নুরুল হক ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৭ আসন থেকে সংসদ সদস্য নির্বাচিত হন।
শাহ জিকরুল আহমাদ
শাহ জিকরুল আহমাদ (জন্ম: ১৬ নভেম্বর ১৯৫১- মৃত্যু: ৭ মে ২০২২) বাংলাদেশের ব্রাহ্মণবাড়িয়া জেলার রাজনীতিবিদ ছিলেন। তিনি জাতীয় সমাজতান্ত্রিক দলের নেতা ও ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের নেতৃত্বাধীন মহাজোট থেকে নৌকা প্রতীকে ২০০৮ সালের অষ্টম জাতীয় সংসদ নির্বাচনে সাংসদ নির্বাচিত হয়েছিলেন।
জন্ম ও প্রাথমিক জীবন
শাহ জিকরুল আহমাদ ১৬ নভেম্বর ১৯৫১ সালে ব্রাহ্মণবাড়িয়া জেলার নবীনগর উপজেলার আলমনগর (উত্তরপাড়া) গ্রামে জন্মগ্রহণ করেন।
রাজনৈতিক ও কর্মজীবন
শাহ জিকরুল আহমাদ হলেন হাসানুল হক ইনুর নেতৃত্বাধীন জাতীয় সমাজতান্ত্রিক দলের (জাসদ) রাজনীতিবিদ। তিনি ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের নেতৃত্বাধীন মহাজোট থেকে নৌকা প্রতীকে ২০০৮ সালের অষ্টম জাতীয় সংসদ নির্বাচনে সাংসদ নির্বাচিত হয়েছিলেন। ২০১৮ সালের জাতীয় সংসদ নির্বাচনে জাসদ থেকে মশাল প্রতীকে প্রার্থী হয়ে পরাজিত হন।
আবদুল হামিদ মসজিদ
মসজিদ আবদুল হামিদ কাম্পং পাসিরান (আরবি: مسجد عبدالحميد كامڤوڠ ڤاسيرن; এছাড়াও আবদুল হামিদ কাম্পং পাসিরান মসজিদ) সিঙ্গাপুরের নভেনায় অবস্থিত একটি মসজিদ। একটি সুরাউ প্রতিস্থাপনের জন্য কাম্পং পাসিরান নামে পরিচিত একটি অঞ্চলে ১৯৩২ সালে এই নির্মাণ করা হয়েছে। নিউটন এবং নভেনা এলাকার পেশাজীবীরা এখানে নামাজ পড়েন। প্রায় ৫০০ লোকের ধারণক্ষমতা সম্পন্ন এই মসজিদে সপ্তাহে দু'বার করে ইসলামিক শিক্ষা প্রদান করা হয়।
পরিবহন
এই মসজিদটি নভেনা এমআরটি স্টেশনের নিকটেই অবস্থিত।
উষা থোরাত
উষা থোরাত (জন্ম ২০ ফেব্রুয়ারি ১৯৫০) হলেন ভারতীয় রিজার্ভ ব্যাংকের ( ভারতের কেন্দ্রীয় ব্যাংক) ডেপুটি গভর্নর হিসাবে ১০ নভেম্বর ২০০৫ থেকে ৮ নভেম্বর ২০১০ পর্যন্ত দায়িত্ব পালন করেছিলেন। এর আগে তিনি এই ব্যাংকের নির্বাহী পরিচালক ছিলেন।
জীবনের প্রথমার্ধ
থোরাত হলেন লেডি শ্রী রাম কলেজ ফর উইমেন, নয়াদিল্লি এবং দিল্লি স্কুল অফ ইকোনমিক্সের প্রাক্তন শিক্ষার্থী।
কর্মজীবন
তিনি আর্থিক অন্তর্ভুক্তির প্রচারে ভারতীয় কেন্দ্রীয় ব্যাংকগুলির অন্যতম প্রধান চালিকাশক্তি ছিলেন।
লায়ন সিনেমাস
জয়-লায়ন সিনেমাস, বা সাধারণভাবে লায়ন সিনেমা হলো বাংলাদেশের ঢাকা জেলায় অবস্থিত একটি মাল্টিপ্লেক্স। এটি ২০২২ সালের ঈদ-উল-ফিতরে চালু করা হয়েছিল। এটি দেশের একটি আধুনিক সিনেমা হল।
প্রতিষ্ঠা
জমিদার কিশোরীলাল রায় চৌধুরী ১৮৯৭ সালে পুরান ঢাকায় ডায়মন্ড জুবিলি থিয়েটার নামে একটি থিয়েটার নির্মাণ করেন। এই থিয়েটারে নাটক মঞ্চস্থ হতো। পরবর্তীতে চাহিদার কারণে ১৯২৭ সাল থেকে শুধুমাত্র চলচ্চিত্র প্রেক্ষাগৃহে প্রদর্শিত হতো। মির্জা আবদুল কাদের নামে এক ব্যক্তি ১৯৩০ সালে থিয়েটারটি কিনে নেন। তিনি ১৯৩২ সালে এর নাম পরিবর্তন করে লায়ন থিয়েটার রাখেন। থিয়েটারটিতে ৯৩৮ জন দর্শক চলচ্চিত্র দেখতে পারতো।
সাম্প্রতিক উন্নয়ন
সিনেমা হলটির পরবর্তী মালিক মির্জা আব্দুল খালেক ২০০৫ সালে আর্থিক ক্ষতির কারণে এটি বন্ধ করে দেন। এই সময় তিনি কেরানীগঞ্জের কদমতলী মডেল টাউনে একটি জমি কিনেছিলেন। সেখানে ২০১৪ সালে, তিনি লায়ন শপার্স ওয়ার্ল্ড নামে একটি বিপণিকেন্দ্র স্থাপন করেন। ওই বিপণিকেন্দ্রে তিনি লায়ন সিনেমাস প্রতিষ্ঠা করেন। মাল্টিপ্লেক্সটি ১ মার্চ, ২০১৮ সালে খোলার জন্য নির্ধারিত ছিল এবং তারিখটি ১৬ ডিসেম্বর, ২০১৯-এ পরিবর্তন করা হয়। এটি পরে ২০২২ সালের ঈদ-উল-ফিতরে উদ্বোধন করা হয়।
বৈশিষ্ট্য
মাল্টিপ্লেক্সের আয়তন ১৮ হাজার বর্গফুট। এখানে ২০০ আসন বিশিষ্ট ৪টি হল রয়েছে, সেইসাথে এখানে একটি ফুড কোর্ট ও একটি চলচ্চিত্র জাদুঘর রয়েছে। মাল্টিপ্লেক্সটি বিপণিকেন্দ্রের ৭ম, ৮ম ও ৯ম তলায় অবস্থিত, যেখানে মোট ৮০০ আসন রয়েছে। মাল্টিপ্লেক্স পরিচালনার জন্য কর্তৃপক্ষ জয় সিনেমাসের সাথে একটি চুক্তি করে। এর দুটি হল বিদেশী চলচ্চিত্রের জন্য সংরক্ষিত। প্রেক্ষাগৃহে একটি থ্রিডি হলও রয়েছে।
ছোট খাটাশ
ছোট খাটাশ বা ভাম বা কলকাট বা খাটাশ বা ছোট বাঘডাশ (Small Indian civet) (বৈজ্ঞানিক নাম:Viverricula indica) হচ্ছে ভিভেরিডি পরিবারের ভিভেরিকুলা গণের একটি গন্ধগোকুল জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বর্ণনা
ছোট খাটাশ আকারে বড় বাঘডাশের মতো অত বড় নয় । এদের কান ছোট, বাঘডাশের তুলনায় এদের কান মাথার উপরের দিকে অপেক্ষাকৃত কাছাকাছি সন্নিবিষ্ট । এই প্রজাতির মাথাসহ দেহের দৈর্ঘ্য ৭৫ সে.মি. ও লেজ ৪৫ সে.মি. । এদের ওজনেও তারতম্য থাকে এবং ওজনের পরিসর ২-৪ কেজি হয়ে থাকে। ছেলেদের তুলনায় মেয়েরা সাধারণত ছোট ও হালকা হয়ে থাকে। বাদামি শরীরে এদের ছাই ও হালকা হলুদাভ আভা থাকে । পিঠের ওপর ও দুই পাশে টানা পাঁচ-ছয়টি বাদামি কালো রেখা । শরীরের উভয় পাশে গোল গোল একই রঙের বুটি আঁকা । বয়সভেদে লেজে পাঁচ-সাতটি চওড়া বলয় থাকে । ছোট খাটাশ গন্ধগোকুল নামেও এলাকাভেদে পরিচিত । নিজেরা গর্ত করে আশ্রয়স্থল বানায় এবং সেখানেই বাচ্চা প্রসব করে। ছানারা জন্ম নেয় চোখ খোলা অবস্থাতেই। এরা নিশাচর ।  পূর্ণবয়স্ক খাটাশ খোশমেজাজে থাকলে টিকটিক আওয়াজ করতে থাকে। ভয় পেলে সিভেট-গ্রন্থি থেকে দুর্গন্ধ ছড়ায় ।
খাদ্যাভাস
প্রায় সব ধরনের ফল, বিভিন্ন ছোট প্রাণী ও পতঙ্গ, তাল-খেজুরের রস ইত্যাদি। গাছে উঠতে পারলেও মাটিতেই শিকার ধরে এবং ইঁদুর, কাঠবিড়ালী, ছোট পাখি, টিকটিকি, কীটপতঙ্গ ও সেগুলির লার্ভা খেয়ে থাকে। গৃহস্থের হাঁস-মুরগি চুরি করে। দেশভেদে এদের খাবারের তারতম্য দেখা যায় । কফি এদের অন্যতম প্রিয় একটি খাদ্য ।
আরাম বানু বেগম
আরাম বানু বেগম (২২ ডিসেম্বর, ১৫৮৪–c. ১৭ জুন, ১৬২৪) একজন মোগল রাজকন্যা। তিনি সম্রাট আকবরের সর্বকনিষ্ঠ কন্যা। তার মায়ের নাম বিবি দৌলত শাদ। দৌলত শাদ শাকর-উন-নেসা বেগমেরও মা। আরাম বানু ছিলেন সম্রাট জাহাঙ্গীরের ছোট বোন, তবে তাদের মা ছিলেন আলাদা।
জীবন
আরাম বানু বেগমের জন্ম ১৫৮৪ সালের ডিসেম্বর মাসে ভারতের আগ্রা-তে। তার নাম "আরাম বানু" রেখেছিলেন স্বয়ং সম্রাট আকবর। বলা হয়ে থাকে তার জন্ম "শাহেনশাহর হারেমকে মহিমান্বিত করেছে ... এবং বিশ্বের মহান শাসকেরা তাকে মহান নাম দিয়েছেন।" আরাম বানু বেগম ছিলেন খুব চঞ্চল এবং বদরাগী।
সম্রাট আকবর তার কন্যার প্রতি অত্যন্ত সদয় ছিলেন, তাই তিনি তার "অশোভন আচরণকেও শোভন" বলতেন। তিনি বারবার তার বড় ভাই সেলিমকে বলতেন যেন তিনিও আরাম বানুর প্রতি সদয় আচরণ করে। আরাম বানুর বড় বোন শাকর-উন-নেসা বেগম। তাদের মা একজনই ছিলেন। শাকর-উন-নেসা বেগমকে জাহাঙ্গীর অনেক পছন্দ করতেন।
কিছু সূত্র থেকে জানা যায় যে, তিনি মির্জা আব্দুর রহিমের সাথে বিবাহবন্ধনে আবদ্ধ হয়েছিলেন। তবে তুজক-ই-জাহাঙ্গীরী তে বলা হয়েছে যে তিনি জাহাঙ্গীরের শাসনামলে অবিবাহিত অবস্থায় মারা যান।
মরণ
আরাম বানু বেগম মারা গেছেন আনুমানিক ১৭ জুন, ১৬২৪ সালে। তখন তার বয়স হয়েছিলো ৩৯ বছর।জাহাঙ্গীরনামায় তার মৃত্যুর বর্ণনা দিয়ে বলা হয়েছে যে, "তাঁকে সম্রাট আকবর অনেক ভালোবাসতেন।" তাকে আগ্রার সিকান্দ্রাতে তার পিতার সমাধিতে দাফন করা হয়েছিল।
সার্বীয় সিরিলীয় বর্ণমালা
সার্বীয় সিরিলীয় বর্ণমালা (српска ћирилица/সর্পস্কা চ্যিরিলিৎসা, উচ্চারণ ) হল সার্ব-ক্রোয়েশীয় ভাষার জন্য গৃহীত সিরিলীয় লিপি, যেটি ১৮১৮ সালে সার্বীয় ভাষাবিদ ভুক কারাজিচ্য উদ্ভাবন করেন। এটি আধুনিক সার্বীয়, বসনীয় ও মন্টেনেগ্রিন লিখিত ভাষায় ব্যবহৃত দুটি বর্ণলিপির একটি, অপরটি হল লাতিন। বর্তমানে ক্রোয়েশীয় ভাষা য় কেবলমাত্র লাতিন বর্ণমালা ব্যবহৃত হয়।
অচল বর্ণগুলিকে বাদ দিয়ে, ল্যাটিন বর্ণমালা হতে J গ্রহণ করে, সার্বীয় ধ্বনিতত্ত্বের জন্য প্রয়োজনীয় কিছু ব্যঞ্জনবর্ণ সংযোজন করে এবং আয়োটিকৃত স্বরবর্ণ গুলিকে অক্ষর এর সাহায্যে প্রকাশ করে কারাজিচ্য তার বর্ণমালাটি সৃষ্টি করেন, যেটির ভিত্তি ছিল পূর্বতন স্লাভোনিক-সার্বীয় লিপি, এবং, যেটার মূলনীতি ছিল, "কথা বলার ন্যায় লিখ এবং যেভাবে লেখা হয়েছে সেভাবে পড়"। একই সময়ে ল্যুদেভিত গায় এর প্রচেষ্টায় ক্রোয়েশীয় ভাষাতে বানানরীতিতে সামঞ্জস্য আনার জন্যে একই মূলনীতিতে ক্রোয়েশীয় লাতিন বর্ণমালা প্রণীত হয়। এই যৌথ প্রচেষ্টার ফলে, স্ট্যান্ডার্ড সার্বো-ক্রোয়াট ভাষার সিরিলীয় ও লাতিন বর্ণমালার সম্পূর্ণ এক-এক মিল রয়েছে, যার মধ্যে লাতিন ডাইগ্রাফ 'Lj lj', 'Nj nj', এবং 'Dž dž' একক বর্ণ হিসেবে গণ্য হয়েছে; এদের জন্যে একক সিরিলীয় বর্ণ রয়েছে যেগুলো হল: 'Љ љ', 'Њ њ' ও 'Џ џ'। ভুকের সিরিলীয় বর্ণমালা সার্বিয়ায় ১৮৬৮ সালে আনুষ্ঠানিকভাবে গ্রহণ করা হয় এবং যুদ্ধ মধ্যবর্তী সময়ে ব্যপকভাবে প্রচলিত হয়। উভয় বর্ণমালা যুগোস্লাভ রাজ্য ও পরবর্তীতে সমাজতান্ত্রিক ফেডারেল যুগোস্লাভিয়ায় সমানভাবে সরকারি মর্যাদাপ্রাপ্ত হয়। সাংস্কৃতিক ক্ষেত্রে মিলের দরুন গায় এর লাতিন বর্ণমালা সার্বিয়ায় ধীরগতিতে গৃহীত হতে থাকে। উভয় বর্ণলিপি আধুনিক ও প্রমাণ সার্বীয়, বসনিয় ও মন্টেনেগ্রিন ভাষায় লেখার জন্য ব্যবহার হয়ে থাকে; ক্রোয়েশিয়ায় কোবলমাত্র লাতিন বর্ণমালা ব্যবহৃত হয়। সার্বিয়াতে সিরিলীয় লিপিকে অপেক্ষাকৃত ঐতিহ্যবাহী বলে মনে করা হয় এবং এটি আনুষ্ঠানিকভাবে প্রতিষ্ঠিত (সংবিধানে "অনুমোদিত বর্ণলিপি" হিসেবে মনোনীত, যেখানে লাতিন বর্ণমালাকে নিচুস্তরের একটি আইন দ্বারা "সরকারি কাজে ব্যবহৃত লিপি" হিসেবে ঘোষণা করা হয়েছে)। লাতিন লিপি, এবং এটি বসনিয়া-হার্জেগোভিনার ও মন্টেনেগ্রোর সরকারি দুটি বর্ণলিপি।
সার্বীয় সিরিলীয় বর্ণমালার ওপর ভিত্তি করে ক্রস্তে মিসির্কভ ও ভেঙ্কো‌ মার্কোভস্কি মেসিডোনিয়ার বর্ণমালা তৈরি করেন।
সরকারি ব্যবহার
সার্বিয়া, মন্টেনেগ্রো এবং বসনিয়া-হার্জেগোভিনায় সরকারিভাবে সিরিলীয় ব্যবহার করা হয়। যদিও বসনীয় ভাষা "রাষ্ট্রীয়ভাবে উভয় বর্ণমালার অনুমোদন করে", বসনিয়া ও হার্জেগোভিনা ফেডারেশনে প্রায় সব সময় লাতিন বর্ণমালা ব্যবহার করা হয়, যেখানে রিপাবলিকা সর্পস্কায় নিত্যনৈমিত্যিক সিরিলীয় ব্যবহার করা হয় (এবং দেশের অন্যান্য সার্বদের দ্বারা ব্যবহৃত হয়)। ক্রোয়েশিয়াতে সার্বীয় ভাষা কে রাষ্ট্রীয়ভাবে সংখ্যালঘু ভাষা হিসেবে স্বীকৃত হয়েছে, যদিও, দ্বিভাষিক সহায়ক চিন্থগুলিতে সিরিলীয় লিপির ব্যবহার সেখানে প্রতিবাদ ও ভাংচুরে র উদ্রেক করেছে।
সিরিলীয় সার্বীয় জাতীয় পরিচয়ের একটি গুরুত্বপূর্ণ প্রতীক। সার্বিয়াতে সরকারি দলিলাদি কেবলমাত্র সিরিলীয় লিপিতে মুদ্রণ করা হয়, যদিও ২০১৪ সালে অনুষ্ঠিত একটি জরিপ অনুসারে, সার্বিয়ার অধিবাসীদের ৪৭% রোমান হরফ ও ৩৬% সিরিলীয় হরফ ব্যবহার করে থাকে।
আধুনিক বর্ণমালা
alt=|থাম্ব|400x400পিক্সেল|সার্বীয় সিরিলীয় বর্ণমালার প্রচলিত টানা-লেখের একটি উদাহরণ ডান|থাম্ব|400x400পিক্সেল|সার্বীয় সিরিলীয় বর্ণমালার বড় হাতের অক্ষরসমূহ
নিচের সারণীতে সার্বীয় সিরিলীয় লিপির বড় ও ছোট হাতের বর্ণমালার প্রত্যেক বর্ণ ও সমতুল্য সার্বীয় রোমান বর্ণ ও আন্তর্জাতিক ধ্বনিমূলক বর্ণ(IPA) দেয়া হল:
পূর্ব ইতিহাস
ডান|থাম্ব|480x480পিক্সেল|সার্বীয় সিরিলিক, ইউরোপীয় ভাষাসমূহের তুলনামূলক বানানরীতি হতে। উৎস: [[ভুক স্তেফানোভিচ্য কারাজিচ্য "Srpske narodne pjesme" (সার্বিয়ার পল্লীকবিতা), ভিয়েনা, ১৮৪১]]
প্রাচীন সিরিলিক
ঐতিহ্যমতে, ৮৬০ এর খ্রিষ্টদশকে স্লাভদের খ্রিষ্টধর্মে ধর্মান্তরকরণে র সময় বাইজেনটাইন খ্রিষ্টান ধর্মপ্রচারক ও সহদোর সিরিল ও মেথডিয়াস কর্তৃক গ্লাগোলিটিক লিপির উদ্ভাবন করা হয়। গ্লাগোলিটিক লিপি আরও পুরাতন বলে প্রতীয়মান হয়, খ্রিষ্টধর্ম প্রবর্তনের পূর্বে উদ্ভাবিত, কেবলমাত্র অ-গ্রীক শব্দগুলির প্রয়োজনে সিরিল কর্তৃক সম্প্রসারিত বলে মনে করা হয়। বুলগেরিয়ার প্রথম বরিস এর নির্দেশে সিরিল এর শিষ্যরা ৮৯০ এর দশকে, সম্ভবত প্রেসলাভ সাহিত্য বিদ্যালয়ে সিরিলিক তৈরি করেন।
সিরিলীকের প্রাচীনতম নিদর্শন হচ্ছে উস্তাভ, যেটি গ্রিক আনসিয়াল লিপি র ওপর ভিত্তি করে এবং যে ব্যঞ্জনবর্ণগুলি গ্রিকে অনুপস্থিত তাদের অক্ষর ও মুদ্রণপদ্ধতি গ্লাগোলিটিক লিপি থেকে সংগ্রহ করে সৃষ্ট। সেখানে বড় ও ছোট হাতের অক্ষরের মাঝে কোন বিভাজন ছিল না। সাহিত্যিক স্লাভীয় ভাষা বুলগেরিয়ার থেসালোনিকি উপভাষার ওপর ভিত্তি করে গড়ে উঠেছিল।
কারাজিচ্যের সংষ্কার
বাম|থাম্ব|[[:en:Vuk Stefanović Karadžić|ভুক কারাজিচ্য]]
১৮১৩ সালে সার্বীয় বিপ্লবের সময় ভুক স্তেফানোভিচ্য কারাজিচ্য সার্বিয়া হতে ভিয়েনায় পালিয়ে যান। সেখানে তিনি স্লোভেনীয় ভাষাবিদ ইয়ের্নেয় কোপিতার এর সাক্ষাৎ পান যিনি স্লাভ ভাষাত্ত্বের উৎসাহী ছিলেন। কোপিতার ও সাভা মর্কা‌ল্য ভুককে সার্বীয় ভাষা ও বানানরীতি সংশোধনে সহায়তা করেন। তিনি ১৮১৮ সালে সার্বীয় অভিধানের সাহায্যে সার্বীয় সিরিলীয় বর্ণমালা চূড়ান্ত করেন।
কারাজিচ্য সার্বীয় সাহিত্যিক ভাষার সংষ্কার সাধন করেন ও ইয়োহান ক্রিস্টফ আডেলুং এর নকশা ও ইয়ান হুস এর বর্ণমালা অনুসারে যথাযথ ধ্বনিতাত্ত্বিক (ফনেমিক) মূলনীতি অনুসরণ করে সার্বীয় সিরিলীয় লিপির প্রমিতকরণ করেন। কারাজিচ্যের সংষ্কার সার্বীয় সাহিত্যিক ভাষার আধুনিকায়ন করে ও অর্থোডক্স চার্চের স্লাভীয় ভাষা হতে পৃথক করে জনসাধারণের ভাষার কাতারে নামিয়ে আনে, বিশেষত পূর্ব হার্জেগোভিনার কথ্য ভাষার সাথে, যেটা ছিল কারাজিচ্যের নিজস্ব কথ্য ভাষা। জ্যুরো দানিচিচ্য এর সাথে কারাজিচ্য সার্বিয়ার পক্ষে ভিয়েনা সাহিত্য চুক্তির প্রধান স্বাক্ষরকারী ছিলেন, যেটি অস্ট্রিয়া র শাসকগোষ্ঠীর প্ররোচনায় সার্বীয় ভাষার ভিত্তি স্থাপন করে, যে ভাষাটি বর্তমানে সার্বিয়া, মন্টেনেগ্রো, বসনিয়া ও হার্জেগোভিনা ও ক্রোয়েশিয়া য় সার্ব জনগোষ্ঠীদের দ্বারা ব্যবহৃত হচ্ছে। কারাজিচ্য সার্বীয় ভাষায় নতুন বাইবেলের অনুবাদ করেন যেটি ১৮৬৮ সালে প্রকাশিত হয়।
তিনি বেশ কিছু বই লেখেন; ১৮১৪ সালে Mala prostonarodna slaveno-serbska pesnarica এবং Pismenica serbskoga jezika এবং ১৮১৫ এবং ১৮১৮ সালে আরও দুইটি, যেগুলোর সব বর্ণমালার কাজ চলাকালে লিখিত হয়। ১৮১৩-১৮১৪ সালে তিনি চিঠিপত্রে Ю, Я, Ы এবং Ѳ ব্যবহার করেন। তার ১৮১৫ সালে লিখিত গীতিসংগ্রহে Ѣ বাদ দেন।
পুরাতন স্লাভীয় লিপি থেকে কারাজিচ্য ২৪টি বর্ণ অপরিবর্তিত রাখেন:
তিনি একটি রোমান বর্ণ যুক্ত করেন:
থাম্ব|ভুক এর অভিধান
এবং ৫টি নতুন বর্ণ অন্তর্ভুক্ত করেন:
এবং নিচের বর্ণগুলি অপসারণ করেন:
অস্ট্রিয়া-হাঙ্গেরি
১৯১৪ সালের ৩ ও ১৩ অক্টোবর ক্রোয়েশিয়-স্লাভনিয় রাজ্যে ধর্মীয় শিক্ষা ব্যতীত সার্বীয় সিরিলীক নিষিদ্ধ ঘোষণা করে আদেশ জারি করা হয়। ১৯১৫ সালে ৩রা জানুয়ারিতে সার্বীয় সিরিলীয় লিপির প্রকাশ্য ব্যবহারের বিরুদ্ধে ফরমান জারি করা হয়। ১৯১৫ সালের ২৫ অক্টোবর একটি রাজ-আজ্ঞার মাধ্যমে বসনিয়া ও হার্জেগোভিনার দ্বিশাসিত অঞ্চলে "সার্ব অর্থোডক্স গির্জা কর্তৃপক্ষের এক্তিয়ার ব্যতীত" সব জায়গায় সার্বীয় সিরিলীয় লিপি নিষিদ্ধ ঘোষণা করা হয়।
দ্বিতীয় বিশ্বযুদ্ধ
এপ্রিল ২৫, ১৯৪১ এ জেরুজালেমের গ্র্যান্ড মুফতি মুহাম্মদ আমিন আল-হুসাইনি, যিনি বসনিয়ায় নাৎসি জার্মান আগ্রাসনের প্রধান হোতা ছিলেন, সার্বীয় সিরিলীয় লিপি নিষিদ্ধ ঘোষণা করেন। ১৯৪১ সালে নাৎসি জার্মানির অধীন পুতুল রাষ্ট্র স্বাধীন ক্রোয়েশিয় রাজ্য সিরিলীয় লিপি নিষিদ্ধ ঘোষণা করে। ২৫ এপ্রিল ১৯৪১ এ তারা এই ব্যাপারে নিয়ন্ত্রণ আরোপ করা শুরু করেন এবং ১৯৪১ সালের জুন মাস হতে ক্রোয়াট ভাষা থেকে পূর্ব-দেশীয় (সার্বীয়) শব্দের অপসারণ শুরু করেন এবং সার্বীয় বিদ্যালয় বন্ধ ঘোষণা করা শুরু করেন।
যুগোস্লাভিয়া
১৯১৮ সালে যুগোস্লাভিয়া সৃষ্টির শুরু থেকে সার্বো-ক্রোয়েশিয়ান ভাষাতে লেখার জন্য যে দুটি বর্ণমালা স্বীকৃত ছিল তার মধ্যে একটি ছিল সার্বীয় সিরিলীয় লিপি। অপরটি ছিল লাতিন বর্ণমালা (লাতিনিৎসা)।
১৯৯০ এর দশকে যুগোস্লাভিয়ার সমাজতান্ত্রিক ফেডারেল প্রজাতন্ত্র পতনের পর সার্বিয়া ও ক্রোয়েশিয়া জাতিগত সীমানায় বিভক্ত হয়ে যায় (যেমনটি ছিল যুগোস্লাভিয়া গঠনের আগে) এবং ক্রোয়েশিয়ায় সিরিলীয় লিপির ব্যবহার বাতিল হয়ে যায় যেখানে সার্বিয়া, বসনিয়া ও হার্জেগোভিনায় সার্বীয় সিরিলীয় লিপি আনুষ্ঠানিকভাবে সাংবিধানিক বর্ণমালার মর্যাদা অক্ষুণ্ণ রাখে।
সমসাময়িক ইতিহাস
২০০৬ সালে গৃহীত সার্বিয়ার সংবিধান অনুসারে, সরকারি কাজে কেবলমাত্র সিরিলীয় লিপি ব্যবহৃত হবে।
বিশেষ অক্ষর
মুদ্রণজনিত পটীবন্ধনী Љ এবং Њ, সাথে Џ, Ђ ও Ћ সার্বীয় বর্ণমালার জন্য বিশেষভাবে তৈরি করা হয়েছিল।
Љ, Њ এবং Џ পরবর্তীতে ম্যাসিডোনিয় বর্ণমালায় গৃহীত হয়।
অন্য সিরিলীয় লিপির সাথে পার্থক্য
ডান|থাম্ব|240x240পিক্সেল|অন্যান্য স্লাভ ভাষায় কিছু কিছু বর্ণের ইটালিকের ব্যবহার। অন্যান্য স্লাভ সিরিলীয় বর্ণমালার বেশ কিছু অক্ষর সার্বীয় সিরিলীয়তে অনুপস্থিত। এখানে হার্ড-সাইন (ъ) কিংবা সফট সাইন (ь) এর ব্যবহার নেই কিন্তু পূর্বে উল্লেখিত সফট-সাইন পটীবন্ধনী ব্যবহার করে থাকে। রুশ কিংবা বেলারুশ ভাষায় পাওয়া Э, অর্ধ-স্বরবর্ণ Й ও Ў এখানে অনুপস্থিত। এছাড়া অনুপস্থিত অক্ষরের মধ্যে রয়েছে আয়িয়োটেটেড অক্ষর Я (রুশ/বুলগেরিয় ya), Є (ইউক্রেনীয় ye), Ї (yi), Ё (রুশ yo) অথবা Ю (yu), যাদেরকে দুটি আলাদা অক্ষরের সাহায্যে প্রকাশ করা হয়: Ja, Je, Jи, Jo, Jy। অর্ধ-স্বরবর্ণ হিসেবে й এর পরিবর্তে J ব্যবহার করা যেতে পারে। এছাড়াও Щ বর্ণটি ব্যবহৃত নয়। প্রয়োজন সাপেক্ষে এটি বর্ণান্তরিত করে ШЧ অথবা ШT ব্যবহার করা যেতে পারে।
সার্বীয় ও ম্যাসেডনিয় ভাষার ছোট হাতের অক্ষর б, г, д, п এবং т এর ইটালিক ও টানা-লিখিত অপবর্তন অন্যান্য সিরিলীয় বর্ণমালা হতে ভিন্ন হতে পারে। সনাতন (সোজা) আকারগুলি সাধারণত বিভিন্ন ভাষার মধ্যে প্রমিতকৃত করা হয়ে থাকে এবং এগুলোর কোন আনুষ্ঠানিক বৈচিত্র থাকে না। একারণে ইউনিকোড প্রতিনির্মানে একটি সমস্যার সৃষ্টি হয়, কেননা, গ্লিফগুলির ইটালিক প্রকরণ কেবলমাত্র পরিবর্তিত হয়ে থাকে এবং ঐতিহাসিকভাবে অ-ইটালিক অক্ষরগুলি বর্ণলিপির একই অবস্থায় ব্যবহৃত হয়ে আসছে। এ সমস্যা সমাধানে সার্বীয় পেশাদার মূদ্রনশিল্প ভাষার নিজস্ব প্রয়োজনে সৃষ্ট বর্ণলিপি ব্যবহার করে আসছে, কিন্তু প্রচলিত কম্পিউটারসমূহে লেখা মূদ্রণে সার্বীয় ইটালিক গ্লিফ এর পরিবর্তে পূর্ব স্লাভীয় বর্ণলিপি ব্যবহৃত হচ্ছে। অ্যাডোবি, মাইক্রোসফট (উইন্ডোজ ভিস্তা ও পরবর্তী) এবং আরও কিছু লিপি প্রস্তুতকারী সংস্থার তৈরি সিরিলীয় লিপিতে সার্বীয় প্রকরণ বিদ্যমান রয়েছে (সনাতন ও ইটালিক উভয়ই)।
সমর্থনকারী ফন্ট ও ওয়েব প্রযুক্তির সাহায্যে লেখাকে যথাযথ ভাষার সংকেতে চিন্থিত করে সঠিক গ্লিফ প্রদর্শন করা সম্ভব।
সেহেতু, অ-ইটালিক রুপে:
যেখানে:
যেহেতু ইউনিকোড একই বর্ণলিপির বিভিন্ন চিন্থকে একীভূত করেছে, সঠিক প্রকরণ প্রদর্শন করেতে ওপেনটাইপ  (লোকাল) সমর্থন উপস্থিত থাকা দরকার। মজিলা ফায়ারফক্স, লিব্রাঅফিস (বর্তমানে কেবল লিনাক্স এর জন্য) এবং আরও কিছু প্রোগ্রাম প্রয়োজনীয় ওপেনটাইপ সমর্থন প্রদান করে থাকে। সি এস এস ৩ থেকে শুরু করে, ওয়েব ডেভেলপারদের   ব্যবহার আবশ্যিক ঘোষণা করা হয়েছে। কিন্তু সেক্ষেত্রে কিছু ফন্ট ফ্যামিলি যেমন গ্নু মুক্তফন্ট, ডেজাভ্যু, উবুন্টু ও মাইক্রোসফটের উইন্ডোজ ভিস্তা র "সি*" ফন্ট ব্যবহার করতে হবে।
এমএলএ ফাটাকেষ্ট
এমএলএ ফাটাকেষ্ট ২০০৬ সালে মুক্তি পাওয়া ভারতের পশ্চিমবঙ্গের রাজনৈতিক নাট্যধর্মী চলচ্চিত্র। এটি পরিচালনা করেন স্বপন সাহা। চলচ্চিত্রটি ফাটাকেষ্ট এর প্রথম সিনেমা এবং অন্যটি মিনিস্টার ফাটাকেষ্ট, যেটি "মারব এখানে, লাশ পরবে শশ্মানে" ডায়লগের জন্য বিখ্যাত।
বক্স অফিস
চলচ্চিত্রের বক্স অফিস ২ কোটি ভারতীয় রূপির বিপরীতে ২.৫০ কোটি রূপি আয় করে।
পুরস্কার
চলচ্চিত্রটি আনন্দলোক অ্যাওয়ার্ড এ সেরা খলনায়ক চরিত্রের পুরস্কার পান রাজতাভ দত্ত।
সেভেন ডে নিউজ
সেভেন ডে নিউজ (၇ ရက် နေ့စဉ်သတင်းစာ) বার্মায় প্রকাশিত একটি বেসরকারী সাপ্তাহিক পত্রিকা। এটি মিয়ানমারের সবচেয়ে বেশি বিক্রি হওয়া জার্নালগুলির মধ্যে একটি ছিল। ২০১০ সালের নভেম্বরে অং সান সু চির সংবাদ প্রথম পাতায় প্রকাশের জন্য এটি এক সপ্তাহের জন্য স্থগিত করা হয়েছিল। অন্যান্য প্রকাশনা যেগুলো স্থগিত করা হয়েছিল তাদের মধ্যে আছে  ভয়েস উইকলি, ভেনাস নিউজ, পাইথু খিত, মায়ানমার পোস্ট, দ্য স্ন্যাপ শট এবং মায়ানমার নিউজউইক। সেভেন ডে নিউজের সিইও থাং সু নাইন মিয়ানমার সরকারের প্রাক্তন পররাষ্ট্র মন্ত্রী উইন অংয়ের ছেলে।
বিজ্ঞানে নারী
থাম্ব|ইউক্লিডের এলিমেন্টের একটি মধ্যযুগীয় প্রতিলিপিতে (আনু. ১৩১০ খৃষ্টাব্দ) দেখা যাচ্ছে একজন নারী জ্যামিতি শেখাচ্ছেন। বিজ্ঞানের ইতিহাসের সূত্রপাতের সঙ্গেই বিজ্ঞানে নারীর উপস্থিতির সূচনা। কেননা তখন থেকেই তারা বিজ্ঞানে উল্লেখযোগ্য অবদান রেখেছেন। জেন্ডার এবং বিজ্ঞানের প্রতি আগ্রহী ঐতিহাসিকগণ নারীদের বৈজ্ঞানিক প্রচেষ্টা এবং কৃতিত্ব, তারা যেসব বাধার সম্মুখীন হয়েছেন এবং তাদের কাজসমূহ প্রধান বৈজ্ঞানিক জার্নাল এবং অন্যান্য প্রকাশনায় গ্রহণ ও সূক্ষ্ম পর্যালোচনার জন্য যেসব কৌশল অবলম্বন করা হয় ইত্যাদি নিয়ে গবেষণা করছেন। স্বাভাবিকভাবেই এই বিষয়গুলোর ঐতিহাসিক, সমালোচনামূলক এবং সমাজতাত্ত্বিক অধ্যয়ন একাডেমিক চর্চার বিষয় হয়ে উঠেছে।
চিকিৎসার ক্ষেত্রে নারীদের সম্পৃক্ততা বেশ কয়েকটি প্রাচীন পাশ্চাত্য সভ্যতায় বিদ্যমান ছিল। প্রাচীন গ্রীসে প্রাকৃতিক দর্শনের অধ্যয়ন নারীদের জন্য উন্মুক্ত ছিল। খ্রিস্টীয় প্রথম বা দ্বিতীয় শতাব্দীতে নারীরা আলকেমির প্রোটো-সায়েন্সে (বিজ্ঞানের দর্শন) অবদান রেখেছিলেন। মধ্যযুগে, ধর্মপীঠস্থান ও ধর্মীয় সম্প্রদায়গুলো নারী শিক্ষার গুরুত্বপূর্ণ স্থান ছিল এবং এর মধ্যে কিছু সম্প্রদায় নারীদের জ্ঞানভিত্তিক গবেষণায় অবদান রাখার সুযোগ প্রদান করেছিল। একাদশ শতাব্দীতে প্রথম বিশ্ববিদ্যালয়ের উত্থান ঘটেছিল তবে নারীরা অধিকাংশ ক্ষেত্রে বিশ্ববিদ্যালয়ের শিক্ষা পরিধির বাইরে থাকত। প্রচলিত শিক্ষার বাইরে, উদ্ভিদবিজ্ঞান এমন একটি বিজ্ঞান ছিল যা আধুনিক যুগের প্রথম দিকে নারীদের অবদানের মাধ্যমে সবচেয়ে বেশি সমৃদ্ধ হয়েছিল। চিকিৎসা ক্ষেত্রে নারীদের শিক্ষিত করার মানসিকতা ইতালিতে অন্যান্য স্থানের তুলনায় বেশ উদার ছিল বলে মনে হয়। অষ্টাদশ শতাব্দীর ইতালীয় বিজ্ঞানী লরা বাসি ছিলেন বৈজ্ঞানিক গবেষণায় বিশ্ববিদ্যালয়ের সম্মানজনক পদ অর্জনকারী প্রথম নারী।
অষ্টাদশ শতাব্দীতে জেন্ডারের ভূমিকা অনেকাংশে পূর্ব-নির্ধারিত ছিল। এ সময় নারীরা বিজ্ঞানে যথেষ্ট অগ্রগতি অর্জন করেছিল। ঊনবিশ শতাব্দীতে, নারীদের অধিকাংশ আনুষ্ঠানিক বৈজ্ঞানিক শিক্ষা থেকে বাদ দেয়া হয়েছিল। তবে এই সময়ের মধ্যে তারা শিক্ষিত সমাজের অন্তর্ভুক্ত হতে শুরু করে। ঊনবিংশ শতাব্দীর শেষ দিকে নারীদের কলেজের উত্থান নারী বিজ্ঞানীদের চাকরি ও শিক্ষার সুযোগ প্রদান করে।
পোল্যান্ডের ওয়ারশতে জন্মগ্রহণকারী মেরি কুরি রেডিয়াম ও পোলোনিয়াম আবিষ্কার করেছিলেন এবং বিজ্ঞানীদের জন্য তেজস্ক্রিয় অবক্ষয় নিয় গবেষণা করার পথ তৈরি করেছিলেন। পদার্থবিজ্ঞানী ও রসায়নবিদ হিসেবে কাজ করে তিনি তেজস্ক্রিয় অবক্ষয় নিয়ে অগ্রণী গবেষণা পরিচালনা করেন। তিনি পদার্থবিজ্ঞানে নোবেল পুরস্কার প্রাপ্ত প্রথম নারী এবং রসায়নেও দ্বিতীয়বার নোবেল পুরস্কার প্রাপ্ত প্রথম ব্যক্তি। ১৯০১ থেকে ২০১০ সালের মধ্যে চল্লিশজন নারী নোবেল পুরস্কার পেয়েছেন। এর মধ্যে পদার্থবিজ্ঞান, রসায়ন, শরীরবিদ্যা বা চিকিৎসাশাস্ত্রে সতেরো জন নারী নোবেল পুরস্কার পেয়েছেন।
প্রাচীন ইতিহাস
প্রাচীন গ্রীসে প্রাকৃতিক দর্শনের অধ্যয়ন নারীদের জন্য উন্মুক্ত ছিল। প্রাপ্ত বিভিন্ন তথ্য হতে জানা যায়, গ্রিক জ্যোতির্বিদ এগ্লোনিক চন্দ্রগ্রহণের পূর্বাভাস দিতে জানতেন। ষষ্ঠ শতকের পিথাগোরিয়ান দার্শনিক থিয়ানো একাধারে গণিতবিদ এবং চিকিৎসক ছিলেন। তিনি পিথাগোরাসের প্রতিষ্ঠিত ক্রোটোনের একটি বিদ্যালয়ের শিক্ষার্থী ছিলেন (সম্ভবত স্ত্রীও ছিলেন); প্রতিষ্ঠানটিতে আরও অনেক নারী শিক্ষার্থী ছিলেন। পোলাক্সের একটি অনুচ্ছেদ থেকে মুদ্রার প্রক্রিয়া আবিষ্কারক হিসেবে ফ্রিজিয়া রাজার মিডাসের স্ত্রী এবং সাইমের রাজা আগামেমননের কন্যা ডেমোডিক এবং আর্গিভের শাসক ফিডনের উল্লেখ পাওয়া যায়। এওলিয়ান সাইমের রাজা অ্যাগামেমননের এক কন্যা, মিডাস নামক ফ্রিজিয়ান রাজাকে বিয়ে করেছিলেন। এই সংযোগটিই সম্ভবত গ্রিকদের ফ্রিজিয়ানদের কাছ থেকে তাদের বর্ণমালা অনুসরণের সুবিধা দিয়েছিল কারণ ফ্রিজিয়ান অক্ষরের আকারগুলো এওলিসের শিলালিপিগুলোর সবচেয়ে কাছাকাছি।
ব্যাবিলনীয় সভ্যতার সময়কালে, খ্রিস্টপূর্ব ১২০০ অব্দে, তাপুতি -বেলাতেকল্লিম এবং -নিনু (তার নামের প্রথম অর্ধেক অজানা) দুটি সুগন্ধি নিষ্কাশন এবং পাতন পদ্ধতি ব্যবহার করে উদ্ভিদ থেকে নির্যাস নির্গত করতে সক্ষম হয়েছিলেন। মিশরীয় রাজবংশের সময় নারীরা বিয়ার তৈরি এবং ঔষধের যৌগ তৈরির মতো প্রায়োগিক রসায়নের সঙ্গে সম্পৃক্ত ছিলেন। নারীরা রসায়নশাস্ত্রেও বড় অবদান রেখেছিলেন বলে জানা যায়। খ্রিস্টীয় প্রথম বা দ্বিতীয় শতাব্দীর অনেকেই আলেকজান্দ্রিয়ায় বসবাস করতেন, যেখানে ব্যক্তিক আধ্যাত্মিক জ্ঞানচর্চার ঐতিহ্যে নারী অবদানকে মূল্যায়ন করা হতো। নারী রসায়নবিদদের মধ্যে সবচেয়ে বিখ্যাত ছিলেন মেরি দ্য জিউয়েস যিনি দ্বি-চুলা (ডাল বয়লার) এবং সেই সময়ের পাতন যন্ত্রের সৃষ্টিসহ বেশ কয়েকটি রাসায়নিক যন্ত্র উদ্ভাবন করেছিলেন। এই ধরনের পাতন যন্ত্রকে বলা হতো কেরোটাকিস (সাধারণ পাতন) এবং ট্রাইবিকোস (একটি জটিল পাতন যন্ত্র)।
আলেকজান্দ্রিয়ার হাইপেশিয়া (আনুমানিক ৩৫০-৪১৫ খ্রিস্টাব্দ), আলেকজান্দ্রিয়ার থিওনের কন্যা ছিলেন যিনি একাধারে একজন দার্শনিক, গণিতবিদ এবং জ্যোতির্বিজ্ঞানী ছিলেন। তিনিই প্রথম নারী গণিতবিদ যার সম্পর্কে বিস্তারিত তথ্য পাওয়া যায়। জ্যামিতি, বীজগণিত এবং জ্যোতির্বিজ্ঞানের উপর বেশ কয়েকটি গুরুত্বপূর্ণ ভাষ্য লেখার জন্য হাইপেশিয়াকে স্মরণ করা হয়। হাইপেশিয়া একটি দর্শন বিদ্যালয়ের প্রধান ছিলেন এবং অনেক ছাত্রকে পড়াতেন। ৪১৫ খ্রিস্টাব্দে তিনি আলেকজান্দ্রিয়ার বিশপ সিরিল এবং রোমান গভর্নর ওরেস্তেসের মধ্যে রাজনৈতিক বিরোধে জড়িয়ে পড়েন যার ফলে সিরিলের সমর্থক একটি বিক্ষুব্ধ গোষ্ঠীর হাতে নৃশংস হত্যার শিকার হন।
মধ্যযুগীয় ইউরোপ
থাম্ব|বিন্জেনের হিল্ডগার্ড রোমান সাম্রাজ্যের পতনের দ্বারা ইউরোপীয় মধ্যযুগের প্রথম অংশকে চিহ্নিত করা হয় যা অন্ধকার যুগ নামেও পরিচিত। ল্যাটিন পশ্চিমের (গ্রেকো-রোমান সভ্যতার পশ্চিমাংশ) বেশ কিছু সমস্যা মহাদেশটির মেধা উৎপাদনকে নাটকীয়ভাবে প্রভাবিত করেছিল। যদিও প্রকৃতিকে তখনও এমন একটি ব্যবস্থা হিসেবে দেখা হত যাকে যুক্তির আলোকে বোঝা যায় তবে সেখানেও সামান্যই উদ্ভাবনী বৈজ্ঞানিক অনুসন্ধান ছিল। বৈজ্ঞানিক অগ্রগতি ধরে রাখার জন্য আরব বিশ্ব কৃতিত্বের দাবিদার। আরবের পণ্ডিতগণ মূল শাস্ত্রীয় কাজ তৈরি করেছিলেন এবং ধ্রুপদী সময় থেকেই সেসব পান্ডুলিপির কপি তৈরি করে রেখেছিলেন। এসময় খ্রিস্টধর্ম পুনরুজ্জীবনের মধ্য দিয়ে যাচ্ছিল এবং এতে করে পশ্চিমা সভ্যতাও শক্তিশালী হয়ে উঠেছিল। এই ঘটনাটি অংশত হয়েছিল, মঠ ও ভিক্ষুদের সম্প্রদায়ের  কারণে যারা পড়া ও লেখার অনুশীলন করতেন এবং সন্ন্যাসী ও সন্ন্যাসিনীদের জন্য যারা অতীতের মনীষীদের গুরুত্বপূর্ণ লেখা সংগ্রহ এবং অনুলিপি তৈরি করেছিলেন।
থাম্ব|একজন রোগীর দেখাশোনা করছেন নারী চিকিৎসক।
যেমনটি ইতোপূর্বে উল্লেখ করা হয়েছে যে, এসময় ধর্মীয় সম্প্রদায়গুলো নারীদের শিক্ষার একটি গুরুত্বপূর্ণ স্থান ছিল কেননা বিভিন্ন মঠ ও সন্ন্যাসীনী পড়ালেখাকে উৎসাহিত করতেন এবং এই সম্প্রদায়গুলির মধ্যে কিছু সম্প্রদায় নারীদের জ্ঞান গবেষণার সুযোগ প্রদান করতো। তেমনি একটি উদাহরণ, জার্মান অ্যাবেস (উচ্চপদস্থ নান বা সন্ন্যাসীনী)  হিল্ডগার্ড অফ বিন্জেন (১০৯৮–১১৭৯ খৃষ্টাব্দ) একজন বিখ্যাত দার্শনিক এবং উদ্ভিদবিদ ছিলেন যার অনেক লেখায় ঔষধ, উদ্ভিদবিজ্ঞান এবং প্রাকৃতিক ইতিহাসসহ বিভিন্ন বৈজ্ঞানিক বিষয়ের বিবরণ রয়েছে ।  আরেকজন বিখ্যাত জার্মান অ্যাবেস ছিলেন গান্ডারশাইমের হরস্বিতা (৯৩৫-১০০০ খৃষ্টাব্দ) যিনি নারীদের বুদ্ধিবৃত্তিক চর্চায় উৎসাহিত করতেন।  যাইহোক, নারী ভিক্ষুর সংখ্যা এবং ক্ষমতার বৃদ্ধির সাথে সাথে দেখা গেল পুরুষ যাজকিয় শ্রেণিবিন্যাস এই পরিবর্তনের প্রতি স্বাগত জানায় নি এবং এতে করে এটি নারীদের অগ্রগতির বিরুদ্ধে প্রতিক্রিয়া সৃষ্টি করে এক ধরনের দ্বন্দ্বের সৃষ্টি করেছিল। এতে নারীদের উপর বন্ধ হওয়া অনেক ধর্মীয় আদেশকে প্রভাবিত হলো এবং তাদের সম্প্রদায়গুলো ভেঙে  দেয়া হয় হবং সামগ্রিকভাবে নারীদের পড়ালেখা শেখার সক্ষমতা থেকে বঞ্চিত করা হয়। আর এরই সাথে বিজ্ঞানের জগতে নারীর বিচরণ সীমিত হয়ে পড়ে এবং বিজ্ঞানের জগৎ নারীর জন্য বন্ধ হয়ে যায়।
একাদশ শতাব্দীতে প্রথম মধ্যযুগীয় বিশ্ববিদ্যালয়গুলোর আবির্ভাব ঘটে। বেশিরভাগ ক্ষেত্রেই নারীরা বিশ্ববিদ্যালয়ের শিক্ষাব্যবস্থা থেকে বাদ ছিল। যদিও, কিছু ব্যতিক্রম ছিল। ইটালিয়ান ইউনিভার্সিটি অফ বলোনা ১০৮৮ সালে তার প্রতিষ্ঠার শুরু থেকেই ক্লাসে লেকচার শোনা নারীদের জন্য অনুমোদিত ছিল।
চিকিৎসা ক্ষেত্রে নারীদের শিক্ষিত করার প্রতি অন্যান্য জায়গার তুলনায় ইতালিতে বেশ উদার মনোভাব ছিল। চিকিৎসক, ট্রোটুলা ডি রুগিরো এগারো শতাব্দীতে সালার্নোর মেডিকেল স্কুলে সম্মানজনক পদ অধিকার করেছিলেন বলে মনে করা হয়। এখানে তিনি অনেক সম্ভ্রান্ত ইতালীয় নারীদের শিক্ষা দিয়েছিলেন যাদের দলকে কখনও কখনও "লেডিস অফ স্যালার্নো" নামে অভিহিত করা হয়। অন্যান্য বিষয়ের মধ্যে প্রসূতি ও স্ত্রীরোগ বিষয়ক নারীদের ঔষধ সংক্রান্ত বেশ কয়েকটি প্রভাবশালী গ্রন্থের জন্য ট্রোটুলাকে কৃতিত্বের দাবীদার।
ডরোটিয়া বুক্কা ছিলেন আরেকজন বিশিষ্ট ইতালিয় চিকিৎসক। তিনি ১৩৯০ সাল থেকে চল্লিশ বছরেরও বেশি সময় ধরে বলোনা বিশ্ববিদ্যালয়ে দর্শন ও চিকিৎসা শাস্ত্রের প্রধান ছিলেন। অ্যাবেলা, জ্যাকোবিনা ফেলিসি, আলেসান্দ্রা গিলিয়ানি, রেবেকা দে গুয়ার্না, মার্গারিটা, মারকুরিয়েড (১৪ শতাব্দী), কনস্ট্যান্স ক্যালেন্ডা, ক্যালরিস ডি ডুরিসিও ( ১৫ শতক), কনস্টানজা, মারিয়া ইনকারনাটা এবং থমাসিয়া ডি ম্যাটিও।
তবে কিছু নারীর সাফল্য সত্ত্বেও মধ্যযুগের সাংস্কৃতিক পক্ষপাত তাদের শিক্ষা এবং বিজ্ঞানে অংশগ্রহণকে প্রভাবিত করেছিল। উদাহরণস্বরূপ, খ্রিস্টান পণ্ডিত সেন্ট টমাস অ্যাকুইনাস, নারীর প্রসঙ্গ উল্লেখ করে লিখেছেন, "তারা কর্তৃত্বের পদ ধারণ করতে মানসিকভাবে অক্ষম।"
১৬০০ এবং ১৭০০ শতকের বৈজ্ঞানিক বিপ্লবসমূহ
সপ্তদশ শতকের অভিজাত মার্গারেট ক্যাভেনডিশ সেই সময়ের সবচেয়ে গুরুত্বপূর্ণ বৈজ্ঞানিক বিতর্কে অংশ নিয়েছিলেন। তাকে একবার ইংলিশ রয়েল সোসাইটির সভায় অংশগ্রহণের অনুমতি দেওয়া হলেও এই সমতিতে তাকে অন্তর্ভুক্ত করা হয়নি। পরীক্ষামূলক দর্শনের উপর পর্যবেক্ষণ (১৬৬৬) এবং প্রাকৃতিক দর্শনের ভিত্তিসহ বৈজ্ঞানিক বিভিন্ন বিষয়ে অনেকগুলো রচনা লিখেছিলেন তিনি। বিজ্ঞানে মানুষই প্রকৃতির অধিকর্তা এই বিশ্বাসের তিনি সমালোচনা উপস্থাপন করেছিলেন। তাঁর ১৬৬৬ সালের লেখায় বিজ্ঞানে নারীর আগ্রহ বাড়ানোর চেষ্টা করেছিল। তার পর্যবেক্ষণগুলো বেকনের পরীক্ষামূলক বিজ্ঞানের সমালোচনা করেছিল এবং মাইক্রোস্কোপকে ত্রুটিপূর্ণ মেশিন হিসেবে উল্লখ করা হয়েছিল।
ইতালিয় রসায়নবিদ ইসাবেলা কর্টেস, তার secreti della signora Isabella Cortese বা The Secrets of Isabella Cortese গ্রন্থের জন্য সবচেয়ে বেশি পরিচিত। কর্টেস বিভিন্ন ঔষধ, রসায়ন এবং প্রসাধনী সংক্রান্ত পরীক্ষা -নিরীক্ষা করার জন্য বেশ দক্ষতার সাথে প্রকৃতি নিরীক্ষণে সক্ষম হয়েছিলেন। ইসাবেলার বুক অফ সিক্রেটস আরেকটি বৃহত্তরর বুক অব সিক্রেটসের অংশ হয়েছিল যা যোড়শ শতাব্দীতে অভিজাতদের মধ্যে অত্যন্ত জনপ্রিয় হয়েছিল। কর্টেসের যুগে শিক্ষিত নারীর সংখ্যা কম হলেও বুক অফ সিক্রেটস গ্রন্থের বেশিরভাগ রাসায়নিক এবং প্রসাধন সংক্রান্ত নিরীক্ষাগুলো নারীদের জন্য প্রস্তুত হয়েছিল। এতে গর্ভাবস্থা, প্রজনন এবং প্রসবের বিষয়গুলোও অন্তর্ভুক্ত ছিল।
টাইকো ব্রাহের বোন সোফিয়া ব্রাহে একজন ডেনিশ উদ্যানতত্ত্ববিদ ছিলেন। ব্রাহে তার বড় ভাই থেকে রসায়ন এবং উদ্যানতত্ত্ববিদ্যার প্রশিক্ষণ দিয়েছিলেন তবে নিজে নিজে জ্যোতির্বিদ্যা শিখেছিলেন জার্মান ভাষার বই অধ্যয়ন করে। সোফিয়া অসংখ্য অনুষ্ঠানে ইউরেনিয়েনবার্গে (ডেনিশ রসায়ন ও জ্যোতির্বজ্ঞানের পর্যবেক্ষণ ও পরীক্ষা কেন্দ্র) ভাইয়ের সঙ্গে দেখা করেছিলেন এবং তার প্রকল্প ডি নোভা স্টেলাতে সহায়তা করেছিলেন। তার পর্যবেক্ষণগুলো সুপারনোভা এসএন ১৫৭২ আবিষ্কার ত্বরান্বিত করেছিল যা মহাবিশ্বের ভূকেন্দ্রিক মডেলকে খণ্ডন করতে সাহায্য করেছিল।
টাইকো তার বোন সোফিয়া এবং তার স্বামী এরিক সম্পর্কে ইউরেনিয়া তিতানি লিখেছিলেন। ইউরেনিয়া সোফিয়াকে উদ্দেশ্য করে এবং তিতানি এরিককে উদ্দেশ্য করে লিখেছিলেন। টাইকো তার বোনের সমস্ত কাজের প্রতি কৃতজ্ঞতা প্রকাশা জন্যই মূলত কবিতাটি রচনা করেছিলেন।